Copacul bătut, nu de soartă ci de autoritatea publică locală, ciuntit și betonat, a cedat!

Asaltul asupra arborilor din Sectorul 3 sub mandatul primarului Robert Negoiță continuă. Sute de copaci au fost betonați sau ciuntiți ("toaletați" cum le place celor de la ADP să spună) și din ce în ce mai mulți se usucă. Autoritățile publice locale din Sectorul 3 ar face bine să intervină de urgență și să salveze ce se mai poate salva.

Să elimine betonul, pavelele sau covoarele sintetice care au fost montate la baza copacilor și să le înlocuiască cu pământ fertil. special adaptat pentru nevoile fiecărui arbore în funcție de tipul de sol și factorii de mediu la care este supus. Despre aceste probleme din Sectorul 3 am semnalat și în materialele anterioare în care am prezentat și modul în care specialiștii recomandă să se îngrijească în mod sănătos și natural arborii urbani.